Кастусь Харашэвіч

**Кастусь Харашэвіч**, сапр. **Канстанцін Іванавіч Харашэвіч** (, в. Літва, цяпер Маладэчанскі раён, Беларусь — , Маладэчна) — беларускі мастак-жывапісец.

## Біяграфія
Вучыўся ў Барыса Кіта ў Маладэчанскай гандлёвай школе падчас 2-й сусьветнай вайны. Прымаў удзел у дзейнасьці СБМ.

Скончыў Менскае мастацкае вучылішча (1958). Дыплёмная работа — «Сялянскі бунт у дарэвалюцыйнай вёсцы». Сябра Беларускага саюза мастакоў (з 1969). Сябра мастацкай суполкі «Пагоня».

Сузаснавальнік разам з Ядвігай Разьдзялоўскай студыі выяўленчага й дэкаратыўна-прыкладнога мастацтва ў Маладэчне.
 
Творчасьць мастака-пэйзажыста Кастуся Харашэвіча прадстаўлена больш чым 500 карцінамі, якія адлюстроўваюць знакавыя падзеі ў гісторыі Павільля і ўсёй Беларусі.

Ад пачатку 2000-х гадоў мастак працуе над стварэньнем галерэі партрэтаў дзяячоў культуры і гісторыі, сваіх землякоў. Сярод іх Янка Купала, Францішак Багушэвіч, Вацлаў Ластоўскі, Барыс Кіт, Павал Валошын, Сымон Рак-Міхайлоўскі, Браніслаў Тарашкевіч, Пятро Мятла.

Яго творы захоўваюцца ў Беларускай бібліятэцы імя Францыска Скарыны ў Лёндане, Нацыянальным мастацкім музэі Беларусі, Музэі сучаснага выяўленчага мастацтва, Менскім абласным краязнаўчым музэі ў Маладэчне, Скандынаўскім цэнтры ў Менску, а таксама ў прыватных зборах у Польшчы, Нямеччыне, ЗША, Канадзе й Ізраілю.

У 2011 годзе ў філіяле дзяржаўнага літаратурнага музэю імя Янкі Купалы ў Яхімоўшчыне адкрылася пэрсанальная галерэя твораў Кастуся Харашэвіча.

Аўтар кнігі ўспамінаў «Зьведанае й перажытае», 2004 год.

Памёр 12 ліпеня 2013 году ў Маладэчне.

## Пэрсанальныя выставы
* 1977 — Саюз мастакоў БССР, Мінск
* 1977 — Панявеж (Літва)
* 2003 — Рэспубліканская мастацкая галерэя, Менск
* 2010 — «Крыніцы моцнага натхненьня», Менск

## Адзнакі
* Мэдаль Беларускага саюза мастакоў «За заслугі ў выяўленчым мастацтве» (1999)
* Спэцыяльная прэмія Маладэчанскага гарадзкога выканаўчага камітэту «Талент» у намінацыі «Мастак году» (1999, 2003)

## Асноўныя творы
* 1956 — «Старое Заслаўе»
* 1958 — «Сьцяжынка майго дзяцінства»
* 1960 — «Від на Мядзел»
* 1961 — «Мой родны кут»
* 1962 — «Мястэчка»
* 1963 — «Паўстаньне нарачанскіх рыбакоў»
* 1963 — «Інтэр’ер з калаўротам»
* 1966 — «Вялікдзень»
* 1967 — «Выступленьне Браніслава Тарашкевіча перад сялянамі Заходняй Беларусі»
* 1971 — «Прадвесьне»
* 1973 — «Нацюрморт. Помнікі гісторыі і культуры Беларусі»
* 1976 — «Стары двор. Магіла Цёткі»
* 1977 — «Вільня. Зарэчча»
* 1978 — «Раскіданае гняздо»
* 1979 — «Зіма ў Маладэчне»
* 1980 — «Браслаўскія азёры»
* 1982 — «Дарога ў Гальшаны»
* 1984 — «Пасьля навальніцы»
* 1987 — «Маладзечна. Плошча Свабоды»
* 1990 — «Далягляды маёй Бацькаўшчыны»
* 1995 — «Нацюрморт»
* 1997 — «Руіны Наваградка»
* 1999 — «Барыс Кіт. Акадэмік астранаўтыкі»
* 2002 — «Янка Купала ў Яхімоўшчыне»
* 2003 — «Кастусь Каліноўскі. За нашу і вашу свабоду. Памяці паўстаньня на Беларусі 1863 г.»

## Крыніцы

## Літаратура
* 
* Энцыкляпэдыя літаратуры і мастацтва Беларусі — Мн. 1994 г. — т.6
* 
* Мастакі савецкай Беларусі. — Мн. 1976 г.
* 
* Кастусь Харашэвіч. Старонкі жыцьця і творчасьці. — 2006.
* Грамыка М. «У кожнага свой Рушчыц» // Мастацтва. — 2001. — № 4. — С. 26—29
* Яніцкая М. «Мастак-жывапісец» // Культура. — № 6 — люты 1992 г.
* Пыцько А. «Ці цяжка быць незалежным» // Наш дзень. — 7 жніўня 1992 г.
* Зубрыцкая І. «Крылы млына, як сімвалы надзеі» // Менская праўда — 9 чэрвеня 1998 г.
* Харэўскі С. Кастусь Харашэвіч. Пасьля навальніцы // Наша Ніва, № 17 — 1997 г.
* Зубрыцкая І. «Мой родны кут, як ты мне мілы». // Рэгіянальная газета — 3 снежня 1999 г.
* Сысун Л. «Навек с мастацтвам зьвязаны». // Маладэчанская газэта, 6 ліпеня 2000 г.
* Кастусь Харашэвіч. «Зьведанае й перажытае». 2004 год.

## Вонкавыя спасылкі
* Кастусь Харашэвіч: «Я такі! Таму малюю чорным» // Рэгіянальная газета
* Самы запамінальны Новы год: Харашэвіч, Чарняўскі, Казлоўскі // Рэгіянальная газета
* Галерэя Харашэвіча − у музэі Купалы // Рэгіянальная газета
* Реестр профессиональных художников Российской Империи, СССР, «русского зарубежья», Российской Федерации и стран бывшего Советского Союза
* АртРу. Инфо — Персоны — Хорошевич Константин Иванович
* 100 твораў мастацтва ХХ ст.: Кастусь Харашэвіч. Пасьля навальніцы // Наша Ніва

Катэгорыя:Нарадзіліся ў Маладэчанскім раёне
Катэгорыя:Пэйзажысты
Катэгорыя:Беларускія мастакі і мастачкі
Катэгорыя:Мастакі XX стагодзьдзя
Катэгорыя:Мастакі XXI стагодзьдзя
Катэгорыя:Сябры Саюзу беларускай моладзі